|  |  |  |
| --- | --- | --- |
|  | **Moskenes kommune** | Arkiv: FE - 151  Arkivsaksnr: 16/254  Saksbehandler: Per Sperstad |

**Sakspapir**

**SAKSGANG**

| **Utvalg/Styre** | **Møtedato** | **Saksnr** |
| --- | --- | --- |
| Formannskapet | 22.11.2016 | 163/16 |
| Eldrerådet | 29.11.2016 | 021/16 |
| Arbeidsmiljøutvalg | 08.12.2016 | 008/16 |
| Kommunestyret | 13.12.2016 | 085/16 |

**Budsjett 2017 og økonomiplan 2017-2020**

|  |
| --- |
|  |

|  |  |
| --- | --- |
| |  | | --- | | **Rådmannens innstilling:**  1.          Moskenes kommunestyre viser til forslaget til Budsjett 2017 og Økonomiplan for perioden 2017-2020. Kommunestyret slutter seg til rammer, mål og tiltak innenfor de ulike handlingsområder med de fremlagte endringer.  2.          Økonomiplanen skal være bindende for den videre planlegging i kommunen og den Forpliktende planen er kommunestyrets forpliktelse overfor seg selv og for Fylkesmannen i Nordland.  3.          Budsjettet for 2017 vedtas på rammenivå, hvor budsjettet vedtas med utgifter, inntekter, tiltak og netto ramme på hvert handlingsområde.  4.          Videreformidlingslån tas opp etter gjeldende regler i Husbanken. Dersom det i løpet av budsjettåret skulle være nødvendig å foreta opptak av Videreformidlingslån i Husbanken, gis Formannskapet fullmakt til å vedta slikt låneopptak.  5.          Rådmannen/økonomiavdelingen gis fullmakt til å foreta nødvendige tekniske tilpasninger eller flyttinger av budsjett- og regnskapsposter dersom dette er nødvendig for å tilfredsstille lov, forskrift eller KOSTRA – rapportering. Det presiseres at slike endringer er av rent regnskapsteknisk art og at vedtatt budsjettbeløp ikke kan endres.  6.          Kommunestyret slutter seg til rådmannens forslag til investeringsbudsjett for kommende økonomiplanperiode med de fremlagte endringer.  7.          Det kommunale skattøre settes til høyeste tillatte, 11,80 prosent for 2017.  8.          Kommunestyret vedtar at administrasjonen kan ta opp kassekreditt ved behov på inntil kroner 15 millioner i 2016, jfr ks-036/16, vedtak 20.06.2016 om ramme på 15 mill kr.  9.          Kommunestyret gir Økonomiavdelingen fullmakt til å endre / forlenge avdragstid på lån for å kunne tilpasse seg minimumsavdrag.  10.          Moskenes kirkelige Fellesråd mottar driftstilskudd i 2017 på kr 1.092.800. | |

**22.11.2016 Formannskapet**

|  |
| --- |
| Forslag fra Laila J. Kristiansen AP: Ramme 51 Grunnskolerektor styrkes med kr. 175.000. Ramme 21 Psykiatri og PU reduseres tilsvarende.  Det overføres kr. 65.000 fra investeringsbudsjettet til driftsbudsjettet. Dette gjelder innkjøp av nye trygghetsalarmer.  Med følgende endringer legges administrasjonens forslag til driftsbudsjett, investeringsbudsjett og økonomiplan ut på høring med høringsfrist 08.12.2016.  Forslaget enstemmig vedtatt. |

**FS- 163/16 Vedtak:**

|  |
| --- |
| Ramme 51 Grunnskolerektor styrkes med kr. 175.000. Ramme 21 Psykiatri og PU reduseres tilsvarende.  Det overføres kr. 65.000 fra investeringsbudsjettet til driftsbudsjettet. Dette gjelder innkjøp av nye trygghetsalarmer.  Med følgende endringer legges administrasjonens forslag til driftsbudsjett, investeringsbudsjett og økonomiplan ut på høring med høringsfrist 08.12.2016. |

**29.11.2016 Eldrerådet**

|  |
| --- |
| Eldrerådet tar forslaget til Årsbudsjett 2017 og Økonomiplan 2017-20 til orientering.  Enstemmig vedtatt. |

**ER- 021/16 Vedtak:**

|  |
| --- |
| Eldrerådet tar forslaget til Årsbudsjett 2017 og Økonomiplan 2017-20 til orientering. |

**08.12.2016 Arbeidsmiljøutvalg**

|  |
| --- |
| Forslag: AMU tar budsjettet til orientering. AMU vil påpeke at gjeldende lov- og avtaleverk skal følges ved nedbemanning / oppsigelse.  Enstemmig vedtatt. |

**AMU- 008/16 Vedtak:**

|  |
| --- |
| AMU tar budsjettet til orientering. AMU vil påpeke at gjeldende lov- og avtaleverk skal følges ved nedbemanning / oppsigelse. |

**13.12.2016 Kommunestyret**

|  |
| --- |
| *Janne Myhre Nilsen BL, ble erklært inhabil under behandling av saken, jfr. Kommunelovens § 40.4. Øysten Larsen tiltrådte som vararepr.*  Forslag fra AP v/Laila J. Kristiansen: Ramme 21 Psykiatri og PU reduseres med kr. 240.000 Ramme 51 styrkes med kr. 175.000 Ramme 22 styrkes med kr. 65.000  Barnehage: Det ligger som et premiss for å samlokalisere barnehagene at åpningstidene utvides, særlig  må det sees på å åpne barnehagen tidligere om morgenen. Dette under forutsetning at dette ikke medfører økte kostnader.  Forslag fra BL/AP/SV: Kommunestyret vil til behandling av revidert budsjett ha framlagt en oversikt over reelle kostnader/besparinger ved tiltaksforslagene.  Moskenes kommune ber rådmannen utrede muligheten for selv å ivareta våre ressurskrevende  brukere.  Moskenes kommunestyre ber om at det utredes å ta i bruk møteportalen i politisk arbeid.  Forslag fra H og MF v/Therese H. Larsen: En god og fleksibel barnehage er viktig for å tiltrekke seg barnefamilier til kommunen. Det er både posisjon og opposisjon enig i. Men dette oppnår vi ikke om vi følger rådmannens forslag om å begrense antall mulige barnehageplasser til et minimum. For oss er det viktig at både barnehagen på Sørvågen og på Reine beholdes. Dettesikrer en god valgmulighet for barnefamilier i kommunen. Vi bor i en liten, men langstrakt kommune, og det er det viktig å ha i tankene når det gjelder barnehagetilbud.  Så lenge det ikke tydelig kommer innbyggerne til gode å øke eiendomsskatt, mener vi den ikke skal forekomme. Desverre ser vi ikke muligheten til å ta den helt bort, men å unngå en økning kan vi fint klare med vårt forslag til budsjett.  Etter det vi forstår er hele bassengdriften lagt til skolebudsjettet. Vi mener det ikke er riktig at det er skolen som skal stå ansvarlig for kostnader og organisering av bassenget utenom skolens eget bruk. Vi vil derfor i vårt busejtt be om at de deler av bassengdrift som ikke går direkte på skole blir ført over på teknisk etat.  Det er en forutsetning at det skal være åpent basseng i 6 måneder, jfr. Kulturdepartementets regler i forbindelse med Tippemidler. Vi kan derfor ikke gå inn for kutt i lønn, strøm, kjemikalier. Vi er redd for bassenget ikke kan brukes, i verste fall bli ødelagt derfor strøm og kjemikalier utelates.  Vi finner det merkelig at rådmannen velger å foreslå kutt i skoleskyss for en rettighetselev, og kan ikke gå inn for kutt her.  Trygghetsalarm er et viktig tiltak for å trygge eldre, funksjonshemmede og ande som kan ha behov for å tilkalle hjelp. Vi har fått inn i budsjettet dette basert på prisønske fra helsesektor.  Vi mener allikevel dette kan skaffes til en billigere pris.  Vi vil presisere at vi ikke har flyttet 65.000 fra investeringsbudsjettet til driftsbudsjett, da en flytting av penger den veien ikke er mulig.  Gatelys er viktig for sikkerheten til innbyggere og besøkende. Uten å ha en tydeligere redegjørelse for hvor eventuelle lys skal slukkes kan vi ikke gå inn for kutt her.  Det ble i formannskapet foreslått en endring i ramme, kr. 175.000 tas fra ramme 21 Psykiatri og PU og flyttes til ramme 51 Grunnskolerektor. Denne økningen er akkurat det som er nødvendig for å beholde leirskole og kantine.   Basert på tiltaksplan A og B: De tiltakene vi ønsker å endre i forhold til rådmannens budsett er som følger:  1100000 barnehage  785000 eiendomsskatt  92000 basseng  40000 skoleskyss  65000 trygghetsalarm  200000 gatelys  40000 leirskole  135000 kantine  1467000  Det er ingen enkel sak å lage budsjett for en kommune som er så skakkjørt som Moskenes kommune. Noen må lide pga nødvendige kutt for at budsjettet skal gå i balanse. Vi syns det er meget syn at de aller fleste kutt i år var foreslått å gå ut over barn og unge i kommunen. Vi har valgt andre kutt enn det som er å finne i rådmannens forslag.  Det er på tide å modernisere reiselivet. Vi mener at vårt forslag fra i fjor er like godt i år. Vi ønsker å investere i informasjonskiosker som plasseres på forskjellige steder i kommunen. Dette gir våre besøkende mulighet til å få god informasjon der de er i kommunen. Reiselivet slik det er i dag foreslås kuttet i sin helhet. I stedet skal det gis informasjon via informasjonskiosker. Investeringen vil være lik vårt forslag fra i fjor. Drift vil gå i 0, da vi forventer at inntekt fra reiselivsbedrifter skal dekke drift, ca. kr. 50.000 per år.  Vi mener uteseksjon kan effektiviseres. Drift kan også kuttes ved salg av bygg. Vi mener det er forsvarlig å redusere ytterligere i uteseksjon i tillegg til rådmanns forslag om å fullføre fjorårets vedtak, og foreslår kutt fra rådmannens stab.  Vi mener økonomiavdelingen kan effektiviseres. Vi mener det er forsvarlig å redusere økonomiavdeling, og foreslår kutt fra rådmanns stad tilsvarende 50 % stilling.  Vi ønsker ordfører i 80 %. Varaordførers godtgjørelse reduseres tilsvarende.  Vi mener kirkens drift godt kan forsvares med et mindre tilskudd enn hva rådmann legger frem. Vi mener det bør være forsvarlig å drifte kirken med lovpålagte oppgaver, diakonstilling kan holdes vakant.  Museet på Å kommer med svært gledelige nyheter i år. De klarer seg fint økonomisk og har solgt snurringer for 2,3 millioner. Vi mener det er på høy tid at avtalen med museet sies opp. Med oppsigelsestiden som følger avtalen vil det ikke få økonomisk betydning før om noen år, og museet vil få god tid til å forberede seg på en drift uten tilskudd.  Et kutt i Psykiatri og PU ble enstemmig vedtatt i formannskapsmøte, og vi står for det vedtaket.  Da må vi gjøre følgende kutt:   282000 reiseliv  450000 uteseksjon  250000 økonomikontor  150000 ordfører/varaordfører  160000 kirken  o Muesum på Å ingen effekt i år, men effekten vil komme på sikt   175000 psykiatri og PU 1467000  Vi vil også gjøre endringer i investeringsbudsjettet.  Parkeringsautomater ble vedtatt inn i investeringsbudsjettet i 2016, ref. enstemmig vedtatt ordførers forslag budsjett 2016. Vi antar det er en glipp at denne ikke er videreført til 2017.  Vi ønsker å modernisere reiselivet i kommunen, og viderefører forslag om investering av informasjonskiosker.  Vi mener etter samtaler med fagpersoner at søppelboder kan anskaffes for en billigere penge, og reduserer med det investeringskostnaden til søppelboder. Vi foreslår også at kommunen tar kontakt med Byggfag, som stiller seg positive til å bidra med denne byggingen i forbindelse med praktisk trening i sin utdanning.  Trygghetsalarmene tas ut fra investeringsbudsjettet. Vi har funnet rom til å legge de inn i drift, og sitter med 65000 til rådighet på investeringsbudsjett.   Investering redusert investering  200000 parkeringsautomater  150000 infokiosker   40000 søppelboder  65000 trygghetsalarmer   350000 105000    Investeringer forutsettes å komme fra salg av eiendommer.  Votering: Punkt 1 i innstillingen vedtatt med 7 mot 4 stemmer. Punkt 2 enstemmig vedtatt. Punkt 3 enstemmig vedtatt. Punkt 4 enstemmig vedtatt. Punkt 5 enstemmig vedtatt. Punkt 6 vedtatt med 7 mot 4 stemmer  Punkt 7 enstemmig vedtatt. Punkt 8 enstemmig vedtatt. Punkt 9 enstemmig vedtatt. Punkt 10 vedtatt med 7 mot 4 stemmer  Forslagene fra AP enstemmig vedtatt.  Felles forslag fra BL/AP/SV enstemmig vedtatt. |

**KS- 085/16 Vedtak:**

|  |  |
| --- | --- |
| |  | | --- | | 1.          Moskenes kommunestyre viser til forslaget til Budsjett 2017 og Økonomiplan for perioden 2017-2020. Kommunestyret slutter seg til rammer, mål og tiltak innenfor de ulike handlingsområder med de fremlagte endringer.  2.          Økonomiplanen skal være bindende for den videre planlegging i kommunen og den Forpliktende planen er kommunestyrets forpliktelse overfor seg selv og for Fylkesmannen i Nordland.  3.          Budsjettet for 2017 vedtas på rammenivå, hvor budsjettet vedtas med utgifter, inntekter, tiltak og netto ramme på hvert handlingsområde.  4.          Videreformidlingslån tas opp etter gjeldende regler i Husbanken. Dersom det i løpet av budsjettåret skulle være nødvendig å foreta opptak av Videreformidlingslån i Husbanken, gis Formannskapet fullmakt til å vedta slikt låneopptak.  5.          Rådmannen/økonomiavdelingen gis fullmakt til å foreta nødvendige tekniske tilpasninger eller flyttinger av budsjett- og regnskapsposter dersom dette er nødvendig for å tilfredsstille lov, forskrift eller KOSTRA – rapportering. Det presiseres at slike endringer er av rent regnskapsteknisk art og at vedtatt budsjettbeløp ikke kan endres.  6.          Kommunestyret slutter seg til rådmannens forslag til investeringsbudsjett for kommende økonomiplanperiode med de fremlagte endringer.  7.          Det kommunale skattøre settes til høyeste tillatte, 11,80 prosent for 2017.  8.          Kommunestyret vedtar at administrasjonen kan ta opp kassekreditt ved behov på inntil kroner 15 millioner i 2016, jfr ks-036/16, vedtak 20.06.2016 om ramme på 15 mill kr.  9.          Kommunestyret gir Økonomiavdelingen fullmakt til å endre / forlenge avdragstid på lån for å kunne tilpasse seg minimumsavdrag.  10.          Moskenes kirkelige Fellesråd mottar driftstilskudd i 2017 på kr 1.092.800.  11. Ramme 21 Psykiatri og PU reduseres med kr. 240.000  Ramme 51 styrkes med kr. 175.000  Ramme 22 styrkes med kr. 65.000  12. Det ligger som et premiss for å samlokalisere barnehagene at åpningstidene utvides, særlig må det sees på å åpne barnehagen tidligere om morgenen. Dette under forutsetning at dette ikke medfører økte kostnader.  13. Kommunestyret vil til behandling av revidert budsjett ha framlagt en oversikt over reelle kostnader/besparinger ved tiltaksforslagene.  Moskenes kommune ber rådmannen utrede muligheten for selv å ivareta våre ressurskrevende  brukere.  Moskenes kommunestyre ber om at det utredes å ta i bruk møteportalen i politisk arbeid. | |

|  |  |
| --- | --- |
| |  | | --- | | **Saksopplysninger:**   Forslag til Årsbudsjett for 2017 og Økonomiplan og handlingsprogram for perioden 2017 – 2020 legges fram for politisk behandling. Formannskapet legger budsjettdokumentene ut til offentlig ettersyn etter sitt møte 22. november 2016.  Årsbudsjett og Økonomiplan er kommuneorganisasjonens arbeidsordre for årene 2017 - 2020, der både oppgavene som skal utføres, og ressursene som stilles til disposisjon, blir bestemt. Dokumentet er viktig for å få på plass gode holdninger/rutiner i forbindelse med økonomiarbeidet i et kort- og langsiktig perspektiv.  Det vises til Kommunelovens bestemmelser om årsbudsjett (§§ 45 og 47) og Økonomiplan (§ 44). I § 45,3 heter det at innstillingen til årsbudsjett skal legges ut til offentlig ettersyn minst 14 dager før den behandles i kommunestyret.  Budsjettforslaget 2017 er meget stramt. Det er, tross betydelig inntektsøkning, strammere enn for 2015 og 2016. Utgangspunktet for arbeidet med budsjettet er et akkumulert underskudd, som på tross av en inndekking på ca 1,067 mill kr i 2015 og 2016 fortsatt er på ca 16,917 mill kr. Ved utgangen av 2016.  Som en integrert del av Økonomiplanen ligger Forpliktende Plan som viser at kommunen har vedtatt tiltak for å oppnå balanse i økonomien, inkl inndekning av tidligere års merforbruk.  Det akkumulerte underskuddet har man måttet søke Fylkesmannen om å få dekket inn i en tidsperiode på åtte år. Så lenge kommunen ikke har dekket inn alt av akkumulert underskudd, vil kommunen være plassert i det såkalte ROBEK-registeret. Moskenes kommune ble ROBEK – kommune i 2012. Det innebærer blant annet at det må lages en Forpliktende Plan (FP). Den forplikter kommunestyret gjennom å skissere praktiske og realistiske tiltak som er gjennomførbare slik at kommunen skal få kontroll over økonomien. Konkrete tiltak skal beskrives sammen med en konsekvensutredning. Den forpliktende planen bør starte med en forklaring om hvorfor kommunen ikke har kontroll over økonomien.  Budsjettet for 2017 har svært begrensede midler til innkjøp, opplæring og reiseaktivitet. Som for inneværende år må en i 2017 også nøye vurdere rekruttering inn i ledige stillingshjemler.  Kommunestyret har vedtatt ansettelses- og innkjøpsstopp. Denne skal praktiseres slik at ordinær drift kan skje og at liv og helse ikke utsettes for risiko.  **Skattesats - kommuneskatt**  I Prop. 1 LS (2015-16) (skatte- og avgiftsproposisjonen) fra Finansdepartementet heter det:  *§ 3-8 Inntektsskatt til kommunene og fylkeskommunene*  Den fylkeskommunale inntektsskattøren for personlige skattytere og dødsbo skal være maksimum 2,65 pst. Den kommunale inntektsskattøren for personlige skattytere og dødsbo skal være maksimum 11,80 pst. Maksimumssatsene skal gjelde med mindre fylkestinget eller kommunestyret vedtar lavere satser.  For øvrig vises til egne saker om fastsettelse av eiendomsskatt og ordinært gebyrregultiv med forkalkyle selvkost. | |

|  |  |  |
| --- | --- | --- |
| Per Sperstad |  |  |
| Rådmann |  |  |
|  |  |  |